**OZNÁMENIE**

**o prijímaní žiadostí na predprimárne vzdelávanie v materskej škole na školský rok 2024/2025**

 Riaditeľka Materskej školy Bancíkovej 2 v Bratislave informuje v zmysle § 59 ods. 3 zákona NR SR č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov, a v súlade s Vyhláškou č. 541/2021 Z. z. o materskej škole , rodičov a verejnosť,

**že ž i a d o s t i o prijatie dieťaťa na výchovu a  vzdelávanie do Materskej školy Bancíkovej 2 v  Bratislave k 01. septembru 2024**

**sa budú prijímať od 1. mája do 10. mája 2024**

**elektronickou formou + v písomnej forme (žiadosť s potvrdením od pediatra)**

**Prosíme Vás, aby ste mali aktívnu elektronickú schránku** [**www.slovensko.sk**](http://www.slovensko.sk)**, nakoľko Vám prídu rozhodnutia o prijatí a neprijatí detí elektronicky.**

**Elektronická prihláška s linkom bude dostupná na webovej stránke školy od 01.05.2024 do 10.05.2024.**

**Žiadosť v papierovej forme si treba stiahnuť na** [**www.nasaskolka.sk**](http://www.nasaskolka.sk)

**Vyplnenú žiadosť v papierovej forme , pediatrom potvrdenú žiadosť spolu s kópiou rodného listu dieťaťa treba priniesť osobne do MŠ v termíne od 06. mája do 10. mája 2024 v čase od 7:00 do 14:00 hod. do kancelárie riaditeľky MŠ.**

**Taktiež originál rodného listu dieťaťa a OP oboch zákonných zástupcov alebo**

**1 splnomocneného zákonného zástupcu dieťaťa bude k nahliadnutiu na overenie ( tlačivo je zverejnené na webovom sídle MŠ )**

**ŽIADOSŤ MUSÍ BYŤ PODPÍSANÁ OBIDVOMA ZÁKONNÝMI ZÁSTUPCAMI DETÍ!**

Žiadosť musí obsahovať: meno a priezvisko dieťaťa, dátum a miesto jeho narodenia,

bydlisko a PSČ, meno, priezvisko a trvalé bydlisko matky a otca, telefónne a e-mailové kontakty na rodičov a adresu oboch rodičov pre zaslanie rozhodnutia o prijatí alebo neprijatí dieťaťa.

K žiadosti sa podľa § 3 ods. 1 vyhlášky prikladá potvrdenie o spôsobilosti dieťaťa

navštevovať materskú školu, ktoré obsahuje aj údaj o povinnom očkovaní dieťaťa

od všeobecného lekára pre deti a dorast a kópia rodného listu dieťaťa.

**Podľa § 28a školského zákona je zákonný zástupca povinný prihlásiť dieťa, ktoré**

**dosiahne do 31. augusta 2024 5 rokov, do materskej školy na povinné predprimárne**

**vzdelávanie.**

**Písomné rozhodnutie o prijatí alebo neprijatí dieťaťa do materskej školy vydá**

**riaditeľka MŠ v súlade s § 5 ods. 14, písm. a) zákona NR SR č. 596/2003 Z. z. o štátnej**

**správe v školstve a školskej samospráve a o zmene a doplnení niektorých zákonov**

**v znení neskorších predpisov do 30.júna 2024.**

**Podľa § 59 ods.1 a 2 školského zákona sa** **prednostne prijímajú deti, pre ktoré je plnenie**

**predprimárneho vzdelávania povinné (deti, ktoré k 31.08.2024 dovŕšia 5 rokov veku**

**a majú trvalý pobyt v MČ Bratislava-Ružinov - spádové ulice),**deti pokračujúce

v plnení povinného predprimárneho vzdelávania**, a následne deti,** **ktoré majú právo na**

**prijatie na predprimárne vzdelávanie, t. j. deti ktoré dovŕšia 4 roky do 31. augusta 2024**.

**Ostatné podmienky prijímania :**

- deti, ktoré k 1.septembru 2024 dovŕšili 3 roky a majú osvojené základné hygienické

a  samoobslužné návyky,  sú primerane samostatné (nemá plienky, fľašu, cumeľ, používa

WC, samostatne sa naje lyžicou, napije z pohára, umyje si ruky, oblečie základné časti odevu)

-deti, ktorých súrodenci už navštevujú MŠ Bancíkovej 2 v Bratislave.

V Bratislave, dňa 05.04.2024 PaedDr. Jana Bolebruchová

riaditeľka MŠ